Diari Oficial de la Generalitat Valenciana


Sumari del DOGV 8710, del 03-01-2020 (2019/12544)

Extracte de la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoca per a l'any 2020 el Premi de Festes Inclusives i No Sexistes.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8710

Data del DOGV
:   03-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12566


Data del document
:   27-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

Extracte de la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoca per a l'any 2020 el Premi de Festes Inclusives i No Sexistes. [2019/12187]  
BDNS (identif.): 489740.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.hacienda.gob.es/bdnstrans/ge/es/convocatorias  
  
Així mateix, es troba disponible en l'adreça web:  
http://www.inclusio.gva.es/es/web/mujer/premis-i-concursos  
  
Primer. Beneficiàries  
Entitats locals pertanyents a municipis situats en l'àmbit territorial de la Comunitat Valenciana, que l'any anterior o l'any de la convocatòria hagen executat projectes per a promoure la igualtat de gènere en les seues festes, siguen locals o d'una altra índole, amb especial insistència en l'eradicació de continguts discriminatoris.  
  
Segon. Objecte  
1. Podrà resultar premiada qualsevol acció encaminada a promoure la igualtat de gènere en les festes locals.  
2. Es tindrà especial consideració en les accions següents:  
a) Campanyes de sensibilització dirigides a erradicar qualsevol forma d'agressió o discriminació, basades en el gènere.  
b) Actuacions sobre els models de representació, concretament:  
  
- Els continguts musicals: fomentant lletres que promoguen la igualtat de gènere, i també que denuncien la violència de gènere, visibilitzant-la i contribuint a crear un discurs despatriarcalitzat.  
- La representació visual de les dones en actituds o accions que promoguen la igualtat i el principi de no-discriminació.  
- La promoció de la igualtat de gènere, així com un plantejament inclusiu i participatiu en les festes locals, com a elements necessaris de representació i de construcció de la identitat local.  
- La utilització de cartells que promoguen la igualtat de gènere i que no introduïsquen continguts ni imatges discriminatòries.  
- La promoció de la participació de les dones en espectacles i activitats artístiques que posen en relleu la seua capacitat i talent artístics.  
  
- La promoció de la intervenció activa en la direcció d'iniciatives artístiques, com ara direcció, producció, realització audiovisual, teatral i musical.  
c) Accions lligades a la participació de les dones en l'organització de les festes.  
d) Accions específiques lligades a la ruptura de rols de gènere relacionades amb les tradicions pròpies de les festes locals.  
e) Accions específiques relacionades amb l'ús d'un llenguatge inclusiu.  
f) Accions dirigides a incorporar la perspectiva de gènere.  
  
Tercer. Bases reguladores  
Ordre 1/2019, de 9 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores que regiran la concessió del Premi de Festes Inclusives i No Sexistes.  
  
Quart. Dotació pressupostària  
Les ajudes convocades es finançaran amb càrrec al capítol IV del pressupost de despeses de la Generalitat per a l'exercici 2020, aprovat per la Llei 28/2018, de 28 de desembre, de pressupostos de la Generalitat Valenciana per a l'exercici 2020:  
  
Aplicació pressupostària 87.41.12.5050.855.81.4  
Denominació: concurs de Festes Inclusives i no Sexistes  
Línia de subvenció: S5188000  
Consignació pressupostària: 40.000,00 €  
Procedència i quantia dels fons: fons propis.  
  
Cinqué. Termini de presentació de les sol·licituds  
El termini de presentació de les sol·licituds serà de deu dies hàbils a comptar des de l'endemà de la publicació d'aquest extracte en el Diari Oficial de la Generalitat Valenciana.  
  
Sisé. Altres dades  
1. Sol·licituds: la sol·licitud i la documentació que les acompanya es presentaran exclusivament per via electrònica, mitjançant la signatura electrònica de l'entitat sol·licitant o de la persona que la represente. Als efectes de participació en la present convocatòria, es considera que la subscripció de la sol·licitud de presentació telemàtica per les entitats sol·licitants o per les persones que les representen implica la capacitat d'actuar necessària per a sol·licitar l'ajuda, permetre l'accés a la plataforma autonòmica d'interoperabilitat, designar el compte bancari on es transferirà, si és el cas, la subvenció, i assumir les declaracions responsables de no-concurrència de causa legal per a obtindre la condició de persona beneficiària (art. 13 de la Llei 38/200, general de subvencions).  
  
2. Documentació que cal presentar amb la sol·licitud: la prevista en l'article seté de la convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en l'article onzé de la convocatòria.  
4. Pagament: el pagament de la totalitat del premi en cada categoria es realitzarà en un pagament únic, una vegada publicada la resolució d'adjudicació.  
  
València, 27 de desembre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.